**Sagaen om forbundsfellene**, tidligere **Sambandsmennenes saga** (norrønt *Bandamanna saga*) er en islendingesaga fra 1200-tallet. Historien foregår i Miðfjörður ca. 1050–1055 og handler om *Oddr Ófeigsson* og faren *Ófeigr Skíðason*. Sagaen er kort, og har blitt beskrevet som «eit av dei største kunstverka i den islandske sogelitteraturen», og som den eneste komedie blant sagaene.

Odd har vunnet mye rikdom, men står i fare for å miste denne gjennom juridiske renkespill, satt i scene av en gruppe på åtte høvdinger, som er tittelens «sambandsmenn». Odd berges to ganger av farens veltalenhet og lovkyndighet. «Hovuddelen i soga og det mest originale er hendingane på Alltinget, der Ófeigs fantastiske retorikk sigrar i dei mest vonlause situasjonar.» Ofeig gjør seg først til venns med hver enkelt av de åtte - med smiger og smisking, før han deretter spiller dem ut mot hverandre.

Sagaen er kjent fra håndskriftet Möðruvallabók fra ca 1340. Det er skrevet på 1200-tallet; en forkortet versjon er kjent fra 1400-tallet. Med sin satire over rettsvesenet har sagaen noen fellestrekk med *Soga om Ølhette*.

Verket er utgitt på riksmål i Sigrid Undsets oversettelse: *Sambandsmændenes saga* (1923), senere *Sambandsmennenes saga*. Den er oversatt til nynorsk som *Soga um Ofeig den Sløge* ved Gustav Indrebø (1920) og som *Soga om sambandsmennene* ved Hallvard Magerøy (1956, 1976). Magerøy tok også sin doktorgrad på verket. Siste norske utgave *Sagaen om forbundsfellene* ved Arnhild Mindrebø i fembindsverket *Islendingesagaene*, 2014.

Se også
-------

* Tåtten om Odd Ofeigsson, med den samme hovedpersonen

Referanser
----------

1. 1 2  Hallvard Magerøy. «Bandamanna saga» I: Kulturhistorisk leksikon for nordisk middelalder. Gyldendal, 1956-78
2. ↑  Bandamanna saga i Store norske leksikon
3. ↑  Fornrit 2011 Arkivert 24. januar 2013 hos Wayback Machine. forlagspresentasjon av samleutgave av sagaene (pdf)
4. ↑  Fredrik Paasche. *Norsk litteraturhistorie. Bind 1: Norges og Islands litteratur indtil utgangen av middelalderen*. Aschehoug, 1924. Kapitlet «Ættesagaen» s 310-344
5. ↑  Samlaget, 1976. (Norrøne bokverk; 18) ISBN 82-521-0541-6
6. ↑  *Studiar i Bandamanna saga, kring gjerd-problemet*. København: Munksgaard forlag, 1957

Eksterne lenker
---------------

Wikisource har originaltekst relatert til denne artikkelen:
***Sagaen om forbundsfellene***

* heimskringla.no, dansk fulltekst

Portaler: Litteratur | Island

| * v
* d
* r
Sagalitteratur • Islendingesagaer • Tått • Liste over islendingesagaene |
| --- |
| Audun fra Vestfjordene • Bandamanna saga • Bård • Bjørn Hitdølakjempe • Droplaugs-sønene • Egils saga • Eirik Raude • Færøyingesaga • Finnboge • Fljotsdølane • Flóamanna • Fosterbrødrene • Gisle Sursson • Grette • Grønlendingene • Gull-Tore • Gunnlaug Ormstunge • Hallfred Vandrådeskald • Håvard Isfjording • Heiðarvíga • Hønse-Tore • Kjalnesinga • Kormak • Kristnisaga • Kroka-Rev • Laksdøla • Ljósvetninga • Njål • Ravnkjell Frøysgode • Reidar • Røykdølane • Snegle-Halle • Svarvdølane • Torstein Kvite • Torstein Side-Hallsson • Torvald den vidfarne • Tord den trugande • Torstein Oksefot • Valla-Ljót • Vápnfjordingane • Vatsdølene • Viga-Glum • Víglund • Ølhette • Øyrbyggene |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |